ΤΟ ΗΧΗΤΙΚΟ ΥΛΙΚΟ ΑΠΟ ΤΙΣ ΗΧΟΓΡΑΦΗΜΕΝΕΣ ΣΥΝΟΜΙΛΙΕΣ,
ΑΝΑΚΡΙΣΕΙΣ ΚΑΙ ΔΙΚΑΣΤΙΚΕΣ ΑΚΡΟΑΣΕΙΣ ΕΙΝΑΙ ΑΛΗΘΙΝΟ.
Η ΤΑΙΝΙΑ ΠΕΡΙΕΧΕΙ ΣΚΗΝΕΣ ΑΝΑΠΑΡΑΣΤΑΣΗΣ
ΤΟΣΟ ΜΕ ΗΘΟΠΟΙΟΥΣ, ΟΣΟ ΚΑΙ ΜΕ ΘΥΜΑΤΑ.
ΟΛΕΣ ΕΙΝΑΙ ΒΑΣΙΣΜΕΝΕΣ ΣΕ ΠΡΑΓΜΑΤΙΚΑ ΓΕΓΟΝΟΤΑ.
ΕΝΑ ΝΤΟΚΙΜΑΝΤΕΡ ΤΟΥ NETFLIX
Θέλω να το αποκαλέσω εφιάλτη.
ΔΡ ΝΤΟΝΑΛΝΤ ΚΛΑΪΝ
Ήταν
εξαρχής λάθος.
Πιστεύω ότι ήταν ένα πείραμα για εκείνον,
ένα αρρωστημένο παιχνίδι.
Κάθε μέρα σκέφτομαι το γιατί.
ΠΡΙΝ ΣΕ ΜΟΡΦΩΣΩ ΕΝ ΤΗ ΚΟΙΛΙΑ, ΣΕ ΕΓΝΩΡΙΣΑ. ΙΕΡΕΜΙΑΣ 1:5
Γεια σου, Τζακόμπα, εδώ δρ Γουέμπερ.
Έχω τις εξετάσεις σου.
Πάρε με να τις δούμε όταν μπορέσεις.
Ευχαριστώ. Γεια.
Το μήνυμα αφορά την Τζακόμπα Μπάλαρντ. Εδώ Τζέιν απ' το ιατρείο του δρα Τσαν.
Καλέστε μας για να κλείσουμε ραντεβού.
Ευχαριστώ.
1ο ΠΑΙΔΙ
Μεγαλώνοντας, ένιωθα διαφορετική.
Είμαι ξανθιά, με γαλάζια μάτια,
σε μια οικογένεια με σκούρα μαλλιά,
σκουρόχρωμη επιδερμίδα και μάτια.
Ρωτούσα συνεχώς τη μαμά μου
αν ήμουν υιοθετημένη.
Διαβεβαίωνα τους γονείς μου
"Δεν πειράζει αν είμαι, να μου το πείτε, δεν πειράζει".
Τελικά, η μαμά μου είπε την αλήθεια.
Οπότε,
ήξερα από όταν ήμουν δέκα χρόνων
ότι ήμουν από δωρητή σπέρματος.
Πιστεύω ότι ήταν 1979
και
ήθελα πάρα πολύ ένα παιδί,
αλλά ο σύζυγός μου δεν μπορούσε να κάνει παιδιά,
οπότε πήγα στον δρα Κλάιν
για τεχνητή γονιμοποίηση.
Ήμουν νέα.
Γύρω στα 20, 21.
Ήταν επαγγελματίας.
Δεν είπαμε πολλά.
Μας είπε μόνο
ότι θα μας έβρισκε δωρητή που να μοιάζει στον σύζυγό μου.
Θα χρησιμοποιούσε φοιτητές ιατρικής,
το σπέρμα τους.
Όταν άρχισε η ωορρηξία, πήγα.
Έκαναν τη διαδικασία.
Γύρισα στο σπίτι.
Κι ήμουν έγκυος.
Είναι τα πάντα για μένα.
Αγαπώ αυτό το παιδί περισσότερο κι απ' τη ζωή.
Πάντα ήθελα αδέλφια.
Ήθελα να συγγενεύω με κάποιον,
αδερφό ή αδερφή,
ήθελα αυτόν τον δεσμό.
Όταν ήμουν περίπου 18 ετών,
γύρω στο 1999,
δεν υπήρχαν τεστ DNA στο εμπόριο.
Ήξερα μόνο ότι η μαμά μου πήγε
στον δρα Ντόναλντ Κλάιν,
κι ότι σ' αυτόν πήγαιναν όλοι.
Είπαν στη μαμά μου
ότι δωρητής σπέρματος ήταν ένας ιατρός
κι ότι δεν χρησιμοποιούσαν τον ίδιο ιατρό ή δωρητή
πάνω από τρεις φορές.
Οπότε, εφόσον υπήρξα εγώ,
σκέφτηκα ότι θα είχα ένα ή δύο ετεροθαλή αδέρφια.
Τον έψαξα και του τηλεφώνησα στο ιατρείο του.
Απάντησε ο ίδιος στο τηλέφωνο.
Ήθελα να μάθω αν είχε αριθμό δωρητή
ή τα ιατρικά αρχεία της μαμάς μου,
όπου θα μπορούσα να βρω κάποια στοιχεία αναγνώρισης.
Εκείνος ήταν πολύ
ευθύς, ψύχραιμος,
χωρίς συμπόνια.
Του είπα ότι ήθελα να βρω τυχόν ετεροθαλή αδέρφια,
κι απάντησε ότι αυτό δεν γίνεται να το μάθω.
Είχαν καταστραφεί τα αρχεία.
Μου ευχήθηκε καλή τύχη, κι αυτό ήταν όλο.
Συνέχισα τη ζωή μου,
παντρεύτηκα, μεγάλωσα τα παιδιά μου
κι ευχόμουν να έβρισκα κάποτε αδέρφια.
ΚΛΗΡΟΝΟΜΙΑ ΑΠΟ ΤΟΝ ΚΥΡΙΟ ΕΙΝΑΙ ΤΑ ΠΑΙΔΙΑ, ΜΙΣΘΟΣ ΔΙΚΟΣ ΤΟΥ Ο ΚΑΡΠΟΣ ΤΗΣ ΚΟΙΛΙΑΣ.
Η ΖΩΗ ΕΙΝΑΙ ΕΥΘΡΑΥΣΤΗ… ΘΕΛΕΙ ΠΡΟΣΕΥΧΗ
Βλέποντας τα παιδιά των φίλων μας
νιώθαμε απομόνωση κι απελπισία.
Ανακαλύψαμε, όμως, ότι δεν ήμασταν οι μόνοι.
Ένα στα πέντε ζευγάρια στις Ηνωμένες Πολιτείες
έχει προβλήματα υπογονιμότητας.
Ιατροί και προσωπικό στο Κέντρο Υπογονιμότητας Ινδιανάπολης
θα βοηθήσουν να κατανοήσετε το πρόβλημα υπογονιμότητάς σας.
Ο δρ Ντόναλντ Κλάιν κι ο δρ Ρόμπερτ Κόλβερ είναι ειδικοί στην υπογονιμότητα
με εξαιρετικά αποτελέσματα
στη διάγνωση και θεραπεία χιλιάδων ζευγαριών.
Ο δρ Κλάιν ήταν ο πιο γνωστός ειδικός στην υπογονιμότητα στην Ινδιανάπολη.
Κι άρχισα να εργάζομαι για εκείνον
το '81 ως το '94.
Επί 13 χρόνια.
Συνεργάστηκα με τον δρα Κλάιν απ' το 1987 ως το 1991, κι ομολογώ
ότι η καριέρα μου δεν θα ήταν η ίδια τα τελευταία 35 χρόνια
χωρίς τον Ντον Κλάιν.
Έχει ξεχωριστή θέση στην καρδιά μου.
Πριν απ' το '85, στη γονιμοποίηση
ή στη γονιμοποίηση με δωρητή χρησιμοποιούνταν φρέσκο σπέρμα.
Και τότε δεν ήταν όπως σήμερα,
που πας σε μια ιστοσελίδα κι έχεις 300 υποψήφιους.
Είχαμε ένα σημειωματάριο.
Επέλεγαν τα κριτήρια που ήθελαν για τον δωρητή.
Το νοσοκομείο ήταν ακριβώς απέναντι.
Πήγαινα στο νοσοκομείο κι έβρισκα κάποιους απ' τους δωρητές,
γιατί ήταν γιατροί και τους ήξερα.
Μου έδιναν το δείγμα και το πήγαινα στο ιατρείο.
Πρέπει να διατηρείται ζεστό, σε θερμοκρασία σώματος.
Μετέφερα το δείγμα στον στηθόδεσμό μου,
οπότε το σπέρμα ήταν βιώσιμο όταν το πήγαινα στο ιατρείο.
ΔΗΜΙΟΥΡΓΙΑ ΜΩΡΩΝ Η ΝΕΑ ΕΠΙΣΤΗΜΗ ΣΥΛΛΗΨΗΣ
Ήταν πολύ ενδιαφέρων τομέας.
Επαναφέραμε τις ωοθήκες για να μείνουν έγκυες οι γυναίκες,
με υψηλό ποσοστό επιτυχίας.
Κάναμε λέιζερ στις ωοθήκες.
Ήταν κάτι νέο που έκανε ο Ντον, όχι άλλοι γιατροί.
Αυτά τα ζευγάρια
πρέπει να το σκεφτούν πολύ, να το συζητήσουν, να προσευχηθούν.
Πρέπει να το σκεφτούν εξονυχιστικά,
γιατί μόλις γίνει η γονιμοποίηση
και μείνουν έγκυες, αυτό θα είναι το μωρό τους.
Ήταν πάντα συγκινητικό όταν έπαιρνε μια φίλη
κι έλεγε ότι έμεινε έγκυος.
Πολλές φορές έκλαιγα αφότου έκλεινα το τηλέφωνο,
γιατί ήθελα πολύ ένα παιδί.
Είχαμε πάει σε πολλούς γιατρούς προσπαθώντας να βρούμε
το πρόβλημά μου.
Ήταν δύσκολο για μένα και τον σύζυγό μου.
Αλλά σκέφτηκα "Εντάξει, βρήκα επιτέλους
έναν γιατρό που ίσως μας βοηθήσει"
γιατί ήταν ευρέως γνωστός.
Ήμουν σχεδόν 27 χρόνων.
Με τον σύζυγό μου θέλαμε να αποκτήσουμε παιδιά.
Ο σύζυγος έκανε εξετάσεις κι ήταν στείρος.
Μου είπαν ότι ο μόνος γιατρός που κάνει γονιμοποίηση με δωρητή
είναι ο δρ Ντον Κλάιν.
"Είναι ο καλύτερος όλων, εκεί να πας".
Είχαν ήδη περάσει δυόμισι χρόνια
που είχα έμμηνο ρύση ενώ ήθελα να συλλάβω,
που έλεγχα τη θερμοκρασία μου κάθε μήνα και κάθε μέρα.
Οπότε, ήταν η πρώτη φορά που ένιωθα… Υπήρχε αισιοδοξία.
ΕΞΕΤΑΣΤΗΡΙΟ 2
Πήγα το σπέρμα του συζύγου μου σε ένα μικρό δοχείο.
Δεν είχαμε πολύ χρόνο, έπρεπε να είναι εκεί σε μια ώρα.
Κι υπήρχε ένα εξεταστήριο
όπου πήγαινα για την τεχνητή γονιμοποίηση,
εκείνη την ώρα, με το σπέρμα,
με ένα μακρύ…
Κάτι που έμοιαζε με βελόνα. Μόνο αυτό θυμάμαι.
Με συνόδεψε στο εξεταστήριο,
ξάπλωσα με τα γόνατα ψηλά.
Είπε "Ωραία, θα σου βάλω το δείγμα".
Περίμενα στο τραπέζι περίπου 20 λεπτά.
Έκανα θετικές σκέψεις.
Σκεφτόμουν
"Ίσως καταφέρω να αποκτήσω παιδί".
Όταν με πήραν απ' το ιατρείο
και μου είπαν ότι ήμουν έγκυος,
δεν το πίστευα.
Ήμασταν πολύ χαρούμενοι όταν την έκανα.
Πήγα την Τζούλι στο ιατρείο να τη δείξω στον δρα Κλάιν.
Νόμιζα ότι είχα νόσο των ορέων.
Οπότε, έκοψα λίγο το σκι,
έτρωγα κρακεράκια κι έπινα τσάι.
Δεν μου πέρασε ποτέ απ' το μυαλό ότι ήμουν έγκυος.
Νόμιζα ότι είχα καθυστέρηση.
Ήμουν εκστασιασμένη.
Τότε σκέφτηκα ότι ήταν δώρο.
Το 2014 έβλεπες το 23andMe
συνεχώς σε διαφημίσεις στην τηλεόραση.
Εγώ ήμουν 35 χρόνων.
Είπα στον σύζυγό μου ότι θα έκανα τεστ DNA,
γιατί σκέφτηκα ότι θα είχα τουλάχιστον ένα ή δύο αδέρφια.
Σκέφτηκα ότι θα ήταν ακόμα καλύτερο αν έβρισκα τον δωρητή,
μα δεν ήταν αυτός ο στόχος μου. Ήταν να βρω κάποιο απ' τα αδέρφια.
Το φθινόπωρο του 2014
πήρα τα αποτελέσματα.
ΟΙΚΟΓΕΝΕΙΑΚΟ ΔΕΝΤΡΟ ΤΗΣ ΤΖΑΚΟΜΠΑ
Θυμάμαι χαρακτηριστικά εκείνη τη μέρα.
Το αποτέλεσμα ήταν ότι είχα
επτά αδέρφια.
Ένιωσα ενθουσιασμό…
κι ανησυχία.
Ήταν υπέροχο που έμαθα ότι έχω αδέρφια,
αλλά είμαστε οκτώ. Τι συμβαίνει εδώ πέρα;
Είχαν πει στη μητέρα μου
ότι δεν χρησιμοποιούσαν ίδιο δωρητή πάνω από τρεις φορές.
Το ιδανικό ήταν τρεις φορές.
Δεν θέλαμε πολλά άτομα
με τον ίδιο πατέρα.
Υπάρχει η ανησυχία της ομαιμοσύνης,
όταν υπάρχουν πολλά άτομα σε μια περιοχή
που ίσως είναι αδέρφια σου και δεν το γνωρίζεις.
Γιατί μπορεί να παντρευτείς έναν αδερφό ή μια αδερφή.
ΣΥΝΔΕΣΗ ΚΑΙ ΣΥΓΚΡΙΣΗ
Χρησιμοποίησες τον ίδιο δωρητή πάνω από τρεις φορές".
Και τότε ξεκινήσαμε
τη δική μας έρευνα.
Τηλεφωνιόμασταν τα Σαββατοκύριακα
ή βάζαμε ονόματα στο Ancestry και ψάχναμε οικογενειακά δέντρα.
Αστειευτήκαμε μια μέρα προσπαθώντας να βγάλουμε άκρη,
είπαμε "Δεν θα ήταν τρελό αν ήταν ο γιατρός;"
Δεν δώσαμε συνέχεια,
είπαμε "Μάλλον όχι, αλλά θα προχωρήσουμε μαζί.
Θα βρούμε μαζί τον βιολογικό πατέρα μας".
1984 - ΑΔΕΡΦΗ 1986 - ΑΔΕΡΦΗ
Εστιάσαμε στα ταιριάσματα απ' την πλευρά του πατέρα,
κι όλοι συγγενεύαμε με κάποια Σίλβια,
δεύτερη ξαδέρφη μας,
που ήταν κι εκείνη στο 23andMe.
Οπότε, της στείλαμε μήνυμα.
Τη ρώτησα τι επώνυμα είχε στο οικογενειακό δέντρο της,
και μας έδωσε μια λίστα με ονόματα.
Ένα κοινό ήταν το Σουίνφορντ.
Σουίνφορντ είναι το πατρικό της μητέρας του Ντόναλντ Κλάιν.
Τη ρώτησα "Μήπως τυχαίνει
να έχεις το όνομα Κλάιν στην οικογένεια;"
Απάντησε "Ναι, το ξέχασα τελείως. Ο ξάδερφός μου, ο Ντον.
Είναι γιατρός".
Εκείνη τη στιγμή, μου σφίχτηκε το στομάχι
κι ανακατεύτηκα, γιατί μόλις είχε επιβεβαιώσει
αυτό που μάλλον γνωρίζαμε ήδη, αλλά ελπίζαμε να μην αληθεύει.
Ο δρ Ντόναλντ Κλάιν
ίσως είναι ο βιολογικός πατέρας μας.
Είχα σοκαριστεί.
Είχα πελαγώσει.
Είχα πολλές ερωτήσεις.
Είπε ψέματα σχετικά με τον δωρητή.
Γιατί το έκανε;
Για πόσο καιρό το έκανε;
Και πόσα αδέρφια έχουμε;
Δεν ήξερα πού να απευθυνθώ.
Έκανα αναζήτηση "Πού καταγγέλλεις έναν γιατρό;"
Τελικά, υπέβαλα καταγγελία
στο Υπουργείο Δικαιοσύνης της Ιντιάνα.
ΚΑΤΑΓΓΕΛΙΑ ΚΑΤΑΝΑΛΩΤΗ
Έλαβα ένα έντυπο απ' το υπουργείο,
με ένα κοινό μήνυμα που έλεγε
"Λάβαμε την καταγγελία σας,
θα διερευνηθεί περαιτέρω και θα επικοινωνήσουμε μαζί σας".
Περιμέναμε καιρό. Δεν μου απαντούσε κανείς στις κλήσεις.
Κανένας προβληματισμός απ' το υπουργείο.
Ήθελα απαντήσεις.
Επικοινώνησα με όλα τα μέσα ενημέρωσης,
αλλά κανείς δεν αναλάμβανε το θέμα.
…κι Άντζελα Γκανότ.
Κρύο το σημερινό πρωινό,
αλλά θα ζεστάνει γρήγορα ο καιρός.
Έβλεπα τηλεόραση μια μέρα
και σκέφτηκα "Σ' αυτήν!
Σ' αυτήν ξέχασα να στείλω".
Τον Φεβρουάριο του 2015 μπήκα στο Facebook
και βρήκα μήνυμα απ' την Τζακόμπα.
Το μήνυμα ήταν αναλυτικό.
Πίστευε ότι ένας γιατρός στην Ινδιανάπολη
είχε γονιμοποιήσει πολλές γυναίκες
με το σπέρμα του.
Ήταν σοκαριστικό, αλλά υπήρχαν αποδείξεις.
Πριν με βρει η Τζακόμπα,
είχε επικοινωνήσει με τον υπουργό Δικαιοσύνης της πολιτείας
και τον υπουργό Δικαιοσύνης των ΗΠΑ.
Είχε επικοινωνήσει με εθνικά μέσα ενημέρωσης
και δεν είχε λάβει απάντηση.
Σκέφτηκα "Γιατί δεν ακούει κανείς
ή δεν προσπαθεί έστω να μάθει την αλήθεια;"
Πήγα στον διευθυντή ειδήσεων
κι είπα "Παιδιά, δεν θα το πιστέψετε".
Επικοινώνησα στην αρχή με τον δρα Κλάιν.
Μου είπε ότι δεν ήταν ο πατέρας.
Μου είπε ότι χρησιμοποιούσε σπέρμα ασκούμενων ιατρών,
και δεν υπήρχε περίπτωση
να είχε ο καθένας πάνω από τρία αδέρφια.
Ρώτησα αν ήθελε να δει τα DNA.
Τον ρώτησα αν διατίθετο να δώσει το δικό του DNA
για να τους βοηθήσει.
"Αν δεν είστε ο πατέρας, κάντε το τεστ να τους το αποδείξετε".
Δεν το έκανε.
Την πρώτη φορά που μεταδώσαμε την είδηση
δεν μπορούσα να πω το όνομά του, κι αυτό μου ήταν δύσκολο.
Αδερφές που γεννήθηκαν στην Ιντιάνα αποκαλύπτουν ένα οικογενειακό μυστικό.
Ο μπαμπάς τους δεν είναι βιολογικός πατέρας τους.
Είναι παιδιά από δωρητές,
από ανώνυμους άνδρες που δώρισαν το σπέρμα τους.
Εφόσον δεν είχαμε το DNA του Ντόναλντ Κλάιν,
δεν γινόταν να συνεχίσουμε
προτού τον πείσουμε να κάνει ένα τεστ DNA
για να αποδειχθεί ότι ήταν βιολογικός πατέρας μας.
Το ένστικτό μας έτσι έλεγε, αλλά κανείς απ' την πολιτεία
δεν μας στήριζε
και δεν είχαν καμιά πρεμούρα να του πάρουν δείγμα DNA.
ΕΚΚΡΕΜΕΙ ΕΡΕΥΝΑ
Ένα απ' τα ετεροθαλή αδέρφια μου
έστειλε μήνυμα σε όλα τα παιδιά και τα εγγόνια του Κλάιν
που ήταν άνω των 18.
Τους έλεγε
"Οι μητέρες μας έκαναν θεραπεία υπογονιμότητας.
Ήταν κανείς στην οικογένειά σας δωρητής σπέρματος;"
Μια ή δυο βδομάδες αργότερα
μου έστειλε μήνυμα ο γιος του Κλάιν.
Συναντήθηκα με τον Νταγκ και την Ντόνα,
δύο απ' τα παιδιά του Κλάιν με την Όντρι, τη σύζυγό του.
Επέλεξα να συναντηθούμε στην εκκλησία μου,
γιατί ένιωθα πιο άνετα.
Δεν τους ξέρω.
Και πρόκειται για σοβαρές κατηγορίες.
Είχαν μιλήσει στον πατέρα τους,
και παραδέχτηκε
ότι ήταν ο βιολογικός πατέρας μας.
Αλλά ο Νταγκ είπε
ότι ο Κλάιν χρησιμοποιούσε το σπέρμα του
μόνο όταν δεν υπήρχε δωρητής.
Και σχετικά με τα αδέρφια,
αποκλείεται να υπήρχαν πάνω από δέκα.
14ο ΠΑΙΔΙ
Είχα δει τις ειδήσεις ένα βράδυ…
…παιδιά από δωρητές, που ψάχνουν απαντήσεις…
Είδα την Τζακόμπα στην τηλεόραση.
Ο σύζυγός μου είπε ότι μοιάζουμε πολύ.
Είπε συγκεκριμένα
"Δεν θα 'χει καλή κατάληξη.
Θέλω να το ξέρεις".
Μίλησα με τη μαμά μου.
Με πήρε η κόρη μου και μου είπε
"Να κάνω τεστ;" Και της απάντησα "Όχι".
Γιατί τότε πίστευα ότι είχε χρησιμοποιήσει το σπέρμα του συζύγου μου.
Μου είπε
"Αγάπη μου, αυτό δεν ισχύει για σένα.
Δεν σε αφορά. Ξέρω ότι είσαι του μπαμπά και δική μου".
Μα το ένστικτό μου δεν μ' άφηνε να τα παρατήσω.
Ενημέρωσα την Τζακόμπα μέσω Facebook.
Δεν ήταν καθόλου σίγουρη αν με αφορούσε αυτό,
γιατί υποτίθεται ότι ήμουν του πατέρα μου και όχι από δωρητή.
Μου είπε να κάνω το τεστ.
Αν συγγενεύαμε, θα εμφανιζόταν το όνομά της.
Ό,τι πιο δύσκολο έχω περάσει.
Ανατρέχεις σε όσα ήξερες για σένα.
Η ΤΖΟΥΛΙ ΣΤΑ 12 ΜΕ ΤΟΝ ΜΠΑΜΠΑ
Σου διαγράφει εντελώς την ταυτότητα.
Και δεν έχεις ιδέα πια ποια είσαι.
Κλάψαμε κι οι δύο στο τηλέφωνο.
Μετά έπρεπε…
να βρω τρόπο να το πω στον σύζυγό μου,
γιατί ήξερα ότι θα τον διέλυε.
Του είπα "Θυμάσαι που είχαμε πάει στον δρα Κλάιν;
Δυστυχώς,
δεν χρησιμοποίησε το σπέρμα σου, αλλά το δικό του.
Οπότε…
μόλις τώρα μάθαμε ότι η Τζούλι δεν είναι δική σου".
Έβαλε τα κλάματα.
Κι είπε… Δεν θα ξεχάσω ποτέ αυτά τα λόγια.
Είπε "Μου τα στέρησε όλα".
Κι όντως το έκανε.
Είναι δύσκολο.
Τι έκανε το σπέρμα του μπαμπά μου;
Το πέταξε σαν να μην ήταν τίποτα;
Αυτό είναι λάθος.
ΤΖΟΥΛΙ
Μετά τη συνάντηση με τον Νταγκ,
μου τηλεφώνησε και μου είπε
"Θα κάνω ό,τι μπορώ για να σου βρω απαντήσεις".
Του είπα "Θέλουμε να τον συναντήσουμε. Έχουμε ερωτήσεις.
Θέλω να μας κοιτάξει κατάματα.
Μας χρωστάς έστω αυτό".
Το κανόνισε ώστε εγώ κι άλλα πέντε αδέρφια
να συναντήσουμε τον Κλάιν.
Τη στιγμή που πάτησε στο πάτωμα,
άκουγες τα βήματά του
και το μπαστούνι του.
Δεν έδειχνε κανένα συναίσθημα.
Στον γοφό του έβλεπα το περίγραμμα ενός όπλου.
Νομίζω ότι, εν μέρει, το έκανε για να μας φοβίσει.
Συστήθηκε κι έπειτα, με τη σειρά,
ρώτησε το όνομα, την ηλικία
και το επάγγελμα του καθενός.
Ήταν λες και μας κατέτασσε.
Σαν να έλεγε "Για να δω
ποιος απόγονός μου έφτασε στην κορυφή".
Ένιωθα ότι μας έκρινε.
Μετά ζητήσαμε το ιατρικό ιστορικό,
γιατί κάποιοι από εμάς
είχαμε αυτοάνοσες διαταραχές.
Είπε ότι δεν χρειαζόταν να ανησυχούμε για κάτι.
Είχε μαζί του ένα χαρτί
που έγραφε κάτι απ' τις Γραφές.
Ιερεμίας 1:5.
Με κοίταξε και είπε "Τζακόμπα, αυτό είναι για σένα".
Ήξερε ότι με δυσκόλευε η κατάσταση.
Του είπα "Κρύψε αυτήν την αηδία".
Αυτό είπα. "Κρύψε αυτήν την αηδία.
Δεν θα χρησιμοποιήσεις τον Θεό μου για να δικαιολογηθείς".
Ένα απ' τα αδέρφια τον ρώτησε γιατί χρησιμοποίησε το σπέρμα του.
Κι απάντησε ότι το έκανε
γιατί ένιωθε ότι οι μητέρες
ήθελαν απελπισμένα ένα παιδί,
και το έκανε για να τις βοηθήσει.
Τελικά, είπε ότι ο συνολικός αριθμός
δεν πρέπει να ξεπερνάει τα 15 αδέρφια.
17ο ΠΑΙΔΙ
Χάλια κατάσταση.
ΜΑΤ ΓΟΥΑΪΤ 17ο ΠΑΙΔΙ
Ένιωσα άσχημα για τη μητέρα μου.
Δηλαδή…
ήταν μια νεαρή γυναίκα που ήθελε να κάνει οικογένεια,
όπως όλες οι άλλες.
Πρέπει να είσαι άρρωστος για να κάνεις κάτι τέτοιο.
Εν μέρει, θα ήθελα να μην υπήρχε πρόβλημα γονιμότητας.
ΛΙΖ ΓΟΥΑΪΤ ΜΗΤΕΡΑ ΤΟΥ ΜΑΤ
Δεν το εύχομαι σε κανέναν.
Μ' εμένα και τον Κλάιν είχε ως εξής.
Πήγαινα στο ιατρείο του.
Ήταν πάντα μόνος του στο ιατρείο,
όποια μέρα και να πήγαινα,
όποια ώρα της ημέρας.
Με υποδεχόταν μόνος στο ιατρείο, πράγμα περίεργο.
Κι η αλήθεια είναι ότι ενώ εκείνος έκλεινε την πόρτα
κι εγώ γδυνόμουν, έβαζα τα πόδια στους αναβολείς
κι ετοιμαζόμουν για να φέρει εκείνος το σπέρμα του δωρητή,
εκείνος ήταν κάπου στο ιατρείο κι εκσπερμάτιζε.
Όχι μόνο προκαλούσε τη στύση, αλλά τα έδινε και όλα
από σεξουαλικής άποψης για να εκσπερματίσει.
Αυτό, για μένα, παραμένει πάντα κάτι θλιβερό
κι αηδιαστικό.
Ότι μετά τοποθετούσε το σπέρμα του
σε κάποιο είδος σύριγγας
και μετά έβαζε αυτήν τη σύριγγα στον τράχηλό μου.
Το γεγονός
ότι παρέμενε υπό την επήρεια ορμονών
μετά την εκσπερμάτιση
είναι κάτι εντελώς απρεπές σε ένα ιατρικό περιβάλλον.
Όταν ήρθαν τα αποτελέσματα του τεστ DNA του Ματ…
οι πρώτες μου λέξεις ήταν
"Βιάστηκα 15 φορές και δεν το ήξερα καν".
Αυτό είναι απίστευτο.
Πώς γίνεται να μην το ήξερε κανείς;
Και μόνο αυτό που έκανε
επί τόσα χρόνια
και γλίτωνε
επί δεκαετίες χωρίς να ξέρει κανείς τίποτα.
Κανείς στο ιατρείο;
Ελάτε τώρα!
Ακούστε να δείτε.
Δεν κυκλοφορούσαμε στον πρώτο,
απλώς πηγαίναμε στα ιατρεία μας.
Ο Ντον θα μπορούσε να είχε πάρει το δείγμα
και να το γυρίσει χωρίς να το ξέρει κανείς.
Η παρούσα στη γονιμοποίηση νοσοκόμα
δεν θα μπορούσε να ξέρει αν ο δωρητής ήταν απ' το νοσοκομείο.
Το έχουμε συζητήσει με τον δρα Κόλβερ, δεν είχαμε ιδέα.
Δεν μας είχε περάσει ως σκέψη,
γιατί δεν ταίριαζε καθόλου
με τη συνηθισμένη συμπεριφορά του.
ΝΕΑ ΕΛΠΙΔΑ: ΥΙΟΘΕΣΙΑ ΕΜΒΡΥΩΝ
Ήταν άτομο σε θέση ισχύος.
Είναι γνωστός φιλάνθρωπος.
Είναι γνωστός πρεσβύτερος της εκκλησίας.
Ήταν πάντα γιατρός.
Δεν θα καθόταν να μιλήσει μαζί σου.
Υπήρχε μόνο
η σχέση ιατρού-ασθενούς.
Ή μια αυστηρή πατρική φιγούρα,
αν ταυτίζεστε καλύτερα μ' αυτό.
Ο Μαρκ ήταν στην αεροπορική βάση Γκρίσομ
όπως κι ο Ντον,
οπότε είχαμε μια φιλική σχέση.
Θα έλεγα ότι, για κάποιον λόγο, του ταιριάζει το "αλαζόνας".
Δεν ξέρω γιατί ακριβώς ένιωθα έτσι.
Εσύ ξέρεις, γιατί ήσασταν μαζί σε ομάδες μελέτης.
Καλός ήταν. Προφανώς, ήταν ευφυής.
Νόμιζε ότι… Είχε πολλές γνώσεις.
Πάντα είχε αυτοπεποίθηση. Ήταν σίγουρος για τον εαυτό του.
Δεν τον είχα δει ποτέ να αμφιβάλλει
για το αν έκανε το σωστό.
Εκείνος ήξερε πάντα περισσότερα για κάτι που ξέρατε κι οι δύο.
Αυτή ήταν η στάση του.
Πάντα με μείωνε σχετικά με τις γνώσεις μου
ακόμα και για την ανάπτυξη των παιδιών.
Αυτή ήταν η ειδικότητά μου.
Έχω διδακτορικό στη νευροβιολογία
κι είμαι κι εργοθεραπεύτρια.
Φρόντιζα πρόωρα.
Μα εκείνος ήξερε πιο πολλά.
Αν τον εκνεύριζες,
αυτό ήταν.
Στις πρώτες συζητήσεις που έκανα με τον δρα Κλάιν,
μου είπε ότι τον προστάτευε ο νόμος HIPPA.
Είπε ότι εγώ ή ο Fox59 θα μπορούσαμε να μηνυθούμε.
ΜΕΓΑΛΗ ΠΡΟΣΟΧΗ!
Μου ξεκαθάρισε ότι έπρεπε να προσέχω.
Τότε με πήρε ο Κλάιν.
Εξεπλάγην.
Δεν ξέρω τι έπαθα.
Με κάλεσε στο σπίτι κι ηχογράφησα τη συζήτηση.
-Τζακόμπα; -Ναι.
Εδώ δρ Κλάιν.
Έχεις χρόνο να μιλήσουμε λίγο;
-Ναι. -Εντάξει.
Έχω μεγάλο πρόβλημα
με τον τηλεοπτικό σταθμό, τον 59.
Απαιτούν να συναντηθώ μαζί τους.
Δεν μπορώ να το κάνω αυτό.
Δεν είναι δίκαιο για μένα ούτε για όλους εσάς.
Προσπαθούν να κάνουν…
Προσπαθούν…
να ανεβάσουν τα νούμερά τους,
και
η σύζυγός μου κι εγώ, μετά από 57 χρόνια γάμου…
Αν δημοσιευτεί αυτό…
ο γάμος μας θα τελειώσει.
Μπορείς να βοηθήσεις;
Με όλο τον σεβασμό,
νιώθω ότι μου ζητάς να κρατήσω μυστική τη ζωή μου.
Ότι δεν μου επιτρέπεται να μάθω ποια είμαι,
ενώ δεν έχω κάνει κάτι λάθος.
Ναι, αλλά κοίτα…
Τότε ούτε εγώ ένιωθα ότι έκανα κάτι λάθος.
Νιώθω, όμως, ότι κατηγορούμαι,
λες και φταίω εγώ. Δεν καταλαβαίνω.
Φταις, γιατί δεν με νοιάζει σε ποιον θα το πεις,
αλλά
όχι και στην τηλεόραση να το δει όλος ο κόσμος.
Δεν μπορώ. Όπως είπα, δεν μπορώ να την ελέγξω.
Δεν μπορώ να το σταματήσω.
Μπορείς να σταματήσεις να της μιλάς και να της πεις
"Δεν θέλω να μοιραστώ άλλα".
Σου λέω τι πρόκειται να συμβεί,
θα με βλάψει πολύ αυτό.
Αυτό έχει συμβεί σε όλους ως τώρα.
Εξαιτίας όσων έκανες…
Απ' αυτό καταλαβαίνω ότι αυτό ακριβώς θες.
Όταν με πιέζεις, θα σε πιέσω εγώ πιο πολύ.
Οπότε, όταν μου τηλεφώνησε, σκέφτηκα
"Για να σε δω.
Για να σε δω. Είμαι έτοιμη να σε πολεμήσω".
ΠΩΣ ΘΑ ΑΠΟΔΕΙΞΩ ΟΤΙ ΕΙΝΑΙ Ο ΠΑΤΕΡΑΣ;
24/12/2014 ΕΣΤΑΛΗ ΓΡΑΜΜΑ!
Επικοινώνησα ξανά με το υπουργείο
για να μάθω για την καταγγελία.
Δεν απαντούσε κανείς στις κλήσεις μου.
Αποφάσισα να τον ερευνήσω μόνη μου.
Άρχισα να ψάχνω τα πάντα για εκείνον.
Από εργασίες κι άρθρα,
ως συνέδρια όπου είχε πάει κι ιστολόγια.
Πολύ μεγάλη έρευνα.
Είχα παντού χαρτιά.
Κι όλα αυτά για να αποδείξω ότι δεν είμαι μια τρελή.
Εκείνος ήθελε να σιωπήσω,
κι αυτό γιατί γνώριζε ότι υπήρχαν κι άλλα αδέλφια.
22ο ΠΑΙΔΙ
Ο σύζυγός μου μου έκανε δώρο ένα τεστ DNA.
Μετά έλαβα ένα μήνυμα που έλεγε
"Μάλλον είμαστε συγγενείς".
Όταν το συνειδητοποίησα,
απλώς έμεινα χαζεύοντας το κενό.
Τις βδομάδες που ακολούθησαν έπαθα μια κρίση ταυτότητας,
δεν κοιταζόμουν στον καθρέφτη, δεν ήθελα να σκέφτομαι
από ποιον πήρα τα μαλλιά ή τα μάτια μου.
Πάντα πίστευα ότι ήταν απ' τον μπαμπά.
Δεν υπήρχε ποτέ λόγος να αμφισβητήσω το οτιδήποτε.
Οι δικοί μου άκουσαν τον γιατρό, που είπε ότι θα ήταν καλύτερα να μην ξέρω
κι ότι δεν θα το μάθαινα ποτέ.
Κάθε φορά που εμφανίζεται κι άλλο παιδί,
ξέρω ότι θα του τηλεφωνήσω
κι ότι θα του καταστρέψω τη ζωή.
Είναι δύσκολο, γιατί ξέρουμε τι περάσαμε εμείς.
Και βάζουμε κάποιον άλλον να περάσει ακριβώς τα ίδια.
Μαζί μου επικοινώνησαν πρώτα η Τζούλι κι η Τζακόμπα.
Τους απάντησα ότι ήθελα χρόνο για να το διαχειριστώ.
"Θα επικοινωνήσω αργότερα".
Πέρασαν δυο τρεις μήνες
μέχρι να επικοινωνήσω
και να το συζητήσω με κάποιον.
Ο κόσμος σου αλλάζει.
Όταν εμφανίζονται νέα παιδιά,
μιλάμε ώρες μαζί τους,
γιατί είναι η χειρότερη μέρα στη ζωή τους.
Το 'χεις ζήσει ξανά και ξανά.
33ο ΠΑΙΔΙ
Ζήτησα για τα Χριστούγεννα ένα τεστ DNA,
και μπερδεύτηκα πολύ
γιατί πολλά άγνωστα σ' εμένα ονόματα
έγραφαν δίπλα "Στενός συγγενής".
Δεν ήξερα τι σήμαινε το "Στενός συγγενής".
Δεν σκέφτηκα καν
"Αδερφός ή αδερφή". Δεν σκέφτηκα "Ξάδερφος".
Πήρα μήνυμα ότι εμφανίστηκε νέο παιδί.
Συνδέθηκα κι έλεγε "Λίσα"
και το επίθετό της. Και σκέφτηκα "Την ξέρω".
Ο σύζυγός της μάθαινε σόφτμπολ στην κόρη μου.
Οι κόρες μου έπαιζαν μπάσκετ μαζί.
Της έστειλα μήνυμα.
"Μήπως έκανες τεστ DNA;"
Ρώτησε "Ξέρεις την ιστορία του δρα Κλάιν;"
Είπε "Είναι ο πατέρας μας".
Ειλικρινά, έβαλα τα γέλια.
Σκέφτηκα ότι η Τζούλι ήταν τρελή. Της είπα "Τι εννοείς;
Αποκλείεται να είναι πατέρας μου".
Μετά τηλεφώνησα στη μαμά μου.
Τη ρώτησα "Είχατε πρόβλημα με τον μπαμπά στη σύλληψή μου;"
Είπε "Όχι εγώ, ο μπαμπάς σου".
Αυτό με ανησύχησε.
Είπε "Είχε αδύναμο σπέρμα
κι ο γιατρός του μας σύστησε σε έναν ειδικό".
Τη ρώτησα αν ο ειδικός ήταν στην Ινδιανάπολη.
Απάντησε "Ναι, γιατί;"
Τη ρώτησα "Ήταν ο δρ Ντόναλντ Κλάιν;"
Κι απάντησε "Ναι".
Είπε
"Έκανα δυο φορές εξωσωματική γονιμοποίηση,
και τις δύο ο πατέρας σου ήταν μαζί και έδωσε δείγμα".
Τότε κατάλαβα ότι οι γονείς μου δεν είχαν ιδέα.
Πάντα πίστευαν ότι ήμουν του μπαμπά μου.
Ανησυχώ για τα παιδιά μου.
Ιδίως εφόσον έχω αδέρφια εδώ και τα παιδιά μας πάνε μαζί σχολείο.
Οπότε, έπρεπε να πω στην κόρη μου
"Πρέπει να προσέχεις όταν αρχίσεις να βγαίνεις ραντεβού.
Πρέπει να γνωρίζουμε το άτομο".
Η ανησυχία είναι σίγουρα μεγάλη.
Όταν ενημερωνόμαστε για νέο παιδί,
προσευχόμαστε να μην είναι κάποιος που ξέρουμε,
κάποιος με τον οποίο βγαίναμε.
Σίγουρα θα συμβεί κάποια στιγμή.
Οι περισσότεροι μένουμε σε απόσταση 40 χλμ. μεταξύ μας.
Μερικοί μένουν πάρα πολύ κοντά στον Κλάιν.
Κάνω μια βόλτα
και μπορεί να συγγενεύω με οποιονδήποτε.
Είναι συνηθισμένο για μένα να κοιτάζω ανθρώπους στον δρόμο,
στη δουλειά, όπου κι αν είμαι,
να τους κοιτάζω και να σκέφτομαι
"Έτσι όπως στέκεσαι, όπως σε βλέπω,
ίσως συγγενεύουμε".
Μένουμε σε μια μικρή κοινότητα.
Όλες σου οι συναναστροφές έχουν κάποια σχέση με τον Κλάιν.
Η οδοντίατρός μου ήταν ασθενής του.
Η γειτόνισσά μου
ήταν νοσοκόμα σε ένα απ' τα ετεροθαλή αδέρφια μου.
Με όλους υπάρχει κάποια σχέση.
"Τους είδε η μαμά μου στο κέντρο αισθητικής".
Είμαι σίγουρος
ότι υπάρχουν άτομα που έχω γνωρίσει
που είναι ετεροθαλή αδέρφια μου και δεν το γνωρίζω καν.
Ούτε εκείνοι το ξέρουν.
Ποιος ξέρει πόσα αδέρφια έχουμε;
ΑΝΤΖΕΛΑ ΓΚΑΝΟΤ FOX59
Είχα στείλει μήνυμα στον δρα Κλάιν
"Το θέμα θα βγει". Θα λέγαμε το όνομά του.
"Τώρα είναι η ώρα να μιλήσετε ανοιχτά
στον κόσμο".
Είπε "Αν δεν καταγράφομαι, θα συναντηθώ μαζί σας".
Ρώτησα αν ήθελε να έρθει στον σταθμό.
Αρνήθηκε. Του είπα "Έχει ένα εστιατόριο κοντά στον σταθμό".
Ήθελα να είμαι κοντά στον σταθμό για την ασφάλειά μου.
Ήθελα να είμαι κάπου όπου θα ένιωθα ασφαλής.
Το τότε αφεντικό μου ήθελε να πάρω μαζί έναν φύλακα
γιατί φοβόταν για την ασφάλειά μου.
Ξέραμε ότι ο δρ Κλάιν δεν ήθελε "να ξεμπροστιαστεί"
και μου είχε πει η Τζακόμπα ότι κουβαλούσε και όπλο.
Ήταν απελπισμένος.
Απαιτεί να τους συναντήσω.
Θα με αναγκάσουν να το κάνω.
Πρέπει να πω την αλήθεια.
-Τότε… -Δεν θέλω να το κάνω.
Είχα πολύ άγχος.
Λίγα λεπτά αφότου ήρθε, με ρώτησε
αν επιτρέπονται όπλα στο εστιατόριο.
Σκέφτηκα "Πόσο παράξενο!"
Μετά είδα ότι είχε ένα όπλο κάτω απ' το πουλόβερ του.
Κάτι προεξείχε στο πλάι, και σκέφτηκα
"Δεν θέλω να φανώ τρελή, αλλά υπάρχει περίπτωση
να βγάλει το όπλο και να μου ρίξει;" Αλήθεια το σκέφτηκα.
Απ' τα πρώτα πράγματα που είπε
ήταν ότι ήξερε πού μένω
κι από πού είμαι.
Μην ξεχνάτε, λίγο πριν είχε πει
"Πρόσεχε".
Η συνάντηση κράτησε μια ώρα,
κι ένιωθα ότι με ικέτευε
να μη βγάλω το θέμα.
Είπε "Θα διαλύσει τον γάμο μου.
Θα πλήξει την εκκλησία μου, είμαι πρεσβύτερος εκεί".
Του είπα
ότι φέρουμε το βάρος του να λέμε την αλήθεια.
Κι η αλήθεια είναι σημαντική.
Τότε ξεκίνησε όλος ο χαμός
κι άρχισαν να συμβαίνουν παράξενα πράγματα.
Ξύπνησα ένα πρωί
κι έλειπαν όλα τα μπουλόνια στο αμάξι μου.
Κι από τους τέσσερις τροχούς.
Αυτό είναι τρομακτικό.
Οπότε, ναι.
Μη μου πείτε ότι αυτό δεν είναι κουλό… Ναι.
Με χάκαραν.
Ό,τι είχα σώσει σε ένα Google Drive
από δημοσιεύματα για τον Κλάιν διεγράφη.
Και κάθε ηλεκτρονικό μήνυμα που τον αφορούσε εξαφανίστηκε.
Λίγο αφότου μίλησα δημοσίως,
άρχισαν τα ενοχλητικά τηλεφωνήματα.
Με κάλεσαν απ' το κοιμητήριο να ρωτήσουν αν θέλω να αγοράσω γη
για να θαφτώ εκεί.
Νομίζω ότι ήταν για να ταραχτώ.
Να πληγωθώ ξανά για να σιωπήσω.
Νομίζω ότι δεν θα ήθελε κανείς μας να μιλήσει δημοσίως
αν περνούσε απ' το χέρι του.
Νιώθω ότι μας παρενοχλούν και μας παρακολουθούν
για να σιωπήσουμε,
ιδίως όταν ο Κλάιν μου τηλεφώνησε και με απειλούσε.
Αυτό που κάνεις είναι ότι μιλάς στον κόσμο,
κι ο κόσμος δεν χρειάζεται να μάθει.
Δεν προσπαθώ να σε βλάψω.
Αυτό κάνεις.
Δεν σε φοβάμαι.
Με απειλείς,
αλλά δεν θα κάνω ποτέ πίσω.
Θα σε ξεμπροστιάσω.
Και θα αποκαλύψω κι όλα σου τα μυστικά.
Ανακάλυψα
ότι το 1963…
ενώ οδηγούσε…
ένα κοριτσάκι πετάχτηκε ανάμεσα από δύο αυτοκίνητα…
κι εκείνος το χτύπησε.
Όχι!
Τελικά, πέθανε.
Είχε πει σε όλους ότι τότε άλλαξε τη ζωή του.
Τότε βρήκε τον Θεό.
ΚΟΡΙΤΣΑΚΙ, 4, ΠΟΥ ΠΕΤΑΧΤΗΚΕ ΣΤΟΝ ΔΡΟΜΟ, ΣΚΟΤΩΘΗΚΕ
Αυτό τον σημάδεψε.
Μετά απ' αυτό, έγινε πιο θρησκευόμενος
και πιο της εκκλησίας απ' ό,τι ήταν.
Ίσως πίστευε ότι έτσι θα προσέφερε
επειδή πήρε μια ζωή ενώ δεν έφταιγε.
Τώρα θα προσέφερε.
Ίσως αυτή να ήταν η ψυχολογική διεργασία.
Αλλά δεν έχει σημασία,
γιατί αυτός δεν ήταν ο τρόπος να επανορθώσει
για το φρικτό ατύχημα που συνέβη.
Ήταν πολύ θρησκευόμενος,
είχε πολύ βαθιές ρίζες.
Με τη σύζυγό του δίδασκαν συμβουλευτική γάμου στην εκκλησία.
Και στο Κατηχητικό.
Όταν ήταν όλοι στο ιατρείο,
καθόταν,
εμείς περιμέναμε κι εκείνος έλεγε μια προσευχή.
Κάποια στιγμή με ρώτησε
αν είμαι Εβραία,
κι εγώ είπα "Ναι.
Και νιώθω άβολα στο ιατρείο σου,
που είναι γεμάτο χριστιανικά ρητά".
Όπως "Αν θες να πας στον Παράδεισο,
πρέπει να είσαι χριστιανός".
ΑΝΩΝΥΜΟΣ ΕΝΟΡΙΤΗΣ
Ναι, ήξερα τον Ντόναλντ Κλάιν.
Η εκκλησία έχει πρεσβύτερους.
Επτά ή οκτώ άντρες
επικεφαλής της διδακτικής ύλης.
Εκείνος ήταν ένας απ' τους πρεσβύτερους.
Πηγαίναμε στο σπίτι του για βαπτίσεις.
Παρίσταντο 50 ως 100 άτομα στις βαφτίσεις,
εκεί, στην πισίνα τους.
Εκεί τους γνωρίσαμε καλά.
Από χριστιανικής άποψης,
όλοι έχουμε ένοχα μυστικά.
Όλοι έχουμε μετανιώσει για πράξεις μας.
Ξέρω ότι εκείνος κι ο Θεός συμφιλιώθηκαν.
Έχει συγχωρεθεί, έχει προχωρήσει πια
κι είναι άλλος άνθρωπος.
Παρουσιάζεται ως θεοσεβούμενος.
Ξέρω ότι όλοι κάνουμε λάθη,
αλλά κρύβονται κι άλλα πίσω απ' αυτό.
Τι τον έκανε
να σηκώνεται κάθε πρωί και να πηγαίνει στη δουλειά,
να αυνανίζεται
και να βάζει το σπέρμα του σε ανυποψίαστες γυναίκες;
Μπορούσε να σταματήσει,
αλλά συνέχισε να το κάνει ξανά και ξανά.
48ο ΠΑΙΔΙ
Μεγαλώνοντας, είχα καταλάβει ότι κάτι δεν πήγαινε καλά.
Κάτι διέφερε.
Πώς έχω ξανθά μαλλιά και γαλάζια μάτια;
Όλοι στην οικογένεια έχουν σκούρα μάτια και μαλλιά.
Πήρα ένα τεστ DNA για να μάθω τις ρίζες μου.
Όταν ήρθαν τα αποτελέσματα, ο συνάδελφός μου είπε
"Θα έχεις γύρω στα 11 με 15 ταιριάσματα".
Όταν άνοιξα τα δικά μου, είχα πάνω από 3.000.
Αμέσως μετά
πήρε η Τζακόμπα.
"Είμαι αδερφή σου".
Και μου είπε την αλήθεια.
Δεν μπορώ καν να περιγράψω τα συναισθήματα που ένιωσα.
Σκοτείνιασε ο κόσμος μου.
Γιατί; Γιατί νιώθεις την ανάγκη να κάνεις κάτι τέτοιο;
Για να προωθήσεις την καριέρα σου;
Για να είσαι ο καλύτερος;
Για να δημιουργήσεις ζωή;
Μήπως είναι σεξουαλικό;
Δεν ξέρω.
Νιώθω ότι κρύβει κάτι πιο δόλιο.
Μιλούσαμε τηλεφωνικά με τον Τζέισον πριν γνωριστούμε.
Γεια, τι κάνεις;
Αυτό είναι τρελό.
Είδες;
Μοιάζουμε με τον Τζέισον.
Αντιλαμβανόμαστε το ψέμα.
Δεν είσαι θρησκευόμενος
και χρησιμοποιείς τη θρησκεία για να δικαιολογηθείς.
Αυτό το κάνει πιο…
Χειρότερο. Για γέλια.
Αυτό δικαιολογεί ακόμα πιο πολύ ανθρώπους που λένε
"Γι' αυτό δεν θα γίνω ποτέ θρησκευόμενος,
εξαιτίας τρελών σαν εσένα".
Χρειάστηκε πολλή δύναμη
να του μιλήσω στο τηλέφωνο χωρίς να σαλτάρω.
Σκεφτόμουν "Μείνε ψύχραιμη,
προσπάθησε να του εκμαιεύσεις όσο πιο πολλά γίνεται".
Για να ακούσω.
Ξέρω ότι τίποτα δεν γίνεται χωρίς ο Θεός
να το επιτρέπει.
Αυτό είναι το πρόβλημά μας.
Δεν έπρεπε να το επιτρέψει ο Θεός.
Κάθε μέρα αναρωτιόμαστε "Γιατί είμαστε εδώ;"
Εκεί οφείλονται πολλά προβλήματα.
Ναι.
Κοίτα, ανέφερα ένα απ' τα αγαπημένα μου…
Απ' τα αγαπημένα μου εδάφια είναι το 1:5 του Ιερεμία.
Όπως θυμάσαι, λέει
"Πριν σε μορφώσω εν τη κοιλία, σε εγνώρισα".
Ναι.
Αυτό μου λέει, και θα έπρεπε να λέει σε όλους,
ότι κανείς δεν γεννιέται κατά λάθος.
"Πριν σε μορφώσω…" Τι είναι αυτό;
"Πριν σε μορφώσω εν τη κοιλία, σε εγνώρισα".
Ιερεμίας 1:5.
Αυτό, ουσιαστικά…
επιβεβαιώνει ότι ήξερε τι έκανε.
Ήξερε πολύ καλά τι έκανε μ' εμάς.
Έχω παθιαστεί με το θέμα
και προσπαθώ να ενώσω τα κομμάτια.
Όταν λάμβανα ηλεκτρονικό μήνυμα
από κάποιον απ' το υπουργείο,
ερευνούσα τον αποστολέα του μηνύματος
και κάθε άτομο στο οποίο είχε κοινοποιηθεί,
τους έψαχνα στο Facebook.
Ένα απ' τα άτομα της πολιτείας
είχε ηλεκτρονική διεύθυνση "Quiverfull".
Τότε αναρωτήθηκα
"Τι είναι το Quiverfull; Τι στο καλό είναι;"
Ο Θεός λέει "Ευλογία τα παιδιά.
Πρέπει να γεμίζουμε με αυτά τη φαρέτρα".
Το Quiverfull είναι μια αίρεση
με σκοπό την απόκτηση όσο περισσότερων παιδιών γίνεται.
Αν ένας άντρας με τη γυναίκα του έχει πολλά παιδιά,
θα τα στείλει ως βέλη.
Είναι κραταιός του Θεού και στέλνει τα παιδιά του
ως βέλη στον κόσμο, όπου θα είναι πρεσβευτές του Θεού.
ΣΑΝ ΒΕΛΗ ΣΤΟ ΧΕΡΙ ΚΡΑΤΑΙΟΥ ΑΝΔΡΑ
Τα παιδιά μεγαλώνουν για να μπουν στην κυβέρνηση,
να διεκδικήσουν δημόσιο αξίωμα,
να αναζητήσουν εξέχουσες πολιτικές θέσεις.
Εντέλει, το αστικό δίκαιο θα είναι η Βίβλος.
Και ιδού, Ιερεμίας 1:5.
Το εδάφιο που χρησιμοποιούσε
είναι εδάφιο της Βίβλου
που χρησιμοποιεί το Quiverfull.
Γι' αυτούς, οι γυναίκες είναι μόνο για αναπαραγωγή.
Ανήκε κι ο Κλάιν στους Quiverfull;
Ήμασταν όλοι μέρος μιας άρρωστης, διεστραμμένης, μυστικής ομάδας;
Έχω σκεφτεί πάρα πολλές θεωρίες.
Νομίζω ότι οι φιλοσοφίες
ή τα πιστεύω του Quiverfull μου φαίνονται τόσο εξωφρενικά,
που δυσκολεύομαι να πιστέψω ότι είναι αληθινό.
Συμφωνώ. Κι ότι είμαστε μέρος αυτού.
Ναι.
Όταν έγινε η σύλληψή μας,
η θεωρία Quiverfull ήταν να αυξάνεται η λευκή φυλή,
γιατί φοβόντουσαν ότι εισχωρούσαν άλλες φυλές
κι η λευκή φυλή θα εξαφανιζόταν.
Δηλαδή,
όταν κοιτάς αυτόν τον τοίχο με τα μωρά,
είναι όλα λευκά μωρά.
Είναι απίστευτο. Κάθε φορά που έχουμε ταίριασμα DNA,
λέμε "Ναι, μοιάζει με αγόρι Κλάιν"
ή "Με κορίτσι Κλάιν".
Οι πιο πολλοί έχουμε ξανθά μαλλιά
και γαλάζια μάτια.
Δεν μ' αρέσει που το λέω, αλλά είμαστε σχεδόν
μια τέλεια άρια φυλή,
και
είναι αηδιαστικό.
Θλιβερό που χρειαζόμαστε θεωρίες συνωμοσίες
για να καταλάβουμε γιατί το έκανε.
Αν μας έλεγε,
δεν θα χρειαζόταν να ψάχνουμε τόσους διαφορετικούς λόγους…
Θα ήταν πιο εύκολο γι' αυτόν.
Θα μας βοηθούσε όλους.
Δεν πρόκειται να το κάνει αυτό
κάποιος που δεν έχει συμπόνια ή ενσυναίσθηση.
Είναι αηδιαστικό να είσαι ξαπλωμένος το βράδυ
και να αναρωτιέσαι αν αυτός που σε δημιούργησε
είναι ένας μισαλλόδοξος ρατσιστής,
που χρησιμοποίησε τη μαμά σου ως πιόνι.
Κι αυτό το έκανε επανειλημμένως.
Δεν ζήτησα να γεννηθώ.
Δεν ζήτησα να γεννηθώ μέσα σ' αυτό.
Μα αυτή είναι η ζωή μου.
Αλλά δεν φταις εσύ.
Όχι, αλλά μοιράζομαι το μισό μου DNA μ' αυτόν τον άνθρωπο.
Το μισό μας DNΑ.
Είναι πολλές οι θεωρίες.
Και δεν νομίζω ότι θα μάθουμε ποτέ γιατί το έκανε,
αλλά
θέλω να πληρώσει γι' αυτό, θέλω να γίνει έρευνα.
Θέλω να τιμωρηθεί.
ΣΑΣ ΓΡΑΦΩ ΓΙΑ ΝΑ ΣΑΣ ΠΡΟΤΡΕΨΩ ΝΑ ΕΡΕΥΝΗΣΕΤΕ
ΤΟΝ ΔΡΑ ΝΤΟΝΑΛΝΤ ΚΛΑΪΝ ΓΙΑ ΤΙΣ ΙΑΤΡΙΚΕΣ ΜΕΘΟΔΟΥΣ ΤΟΥ.
Το υπουργείο δεν έδωσε σημασία.
Είπαν ότι δεν μπορούσαν να μας δώσουν πληροφορίες,
δεν μπορούσαμε να μάθουμε.
Και μας αγνόησαν.
Είχαμε μόνο την Άντζελα Γκανότ,
που τους καλούσε και ρωτούσε "Τι θα κάνετε;"
Είχα αρχίσει το 2015
να ζητάω συνέντευξη απ' τον υπουργό Δικαιοσύνης,
ζητούσα οποιαδήποτε πληροφορία για το θέμα, δεν μου έλεγαν τίποτα.
Επικοινώνησα με τον εισαγγελέα της Κομητείας Μάριον
και τον ρώτησα "Ακούει κανείς;"
Ο εκπρόσωπος της Εισαγγελίας της Κομητείας Μάριον
είπε "Συγγνώμη, Άντζελα. Μου διέφυγε".
Έγραψα μια μεγάλη παράγραφο με την ιστορία και τα γεγονότα.
Του έστειλα ακόμα και το βίντεο απ' την εκπομπή.
"Το είδατε; Κάνω ερωτήσεις μάταια εδώ και πάνω από έναν χρόνο.
Νιώθω ότι ήρθε η ώρα ο εισαγγελέας ή ο υπουργός
ή κάποιος άλλος να απαντήσει σ' αυτές τις ερωτήσεις".
Όταν μας πλησίασαν τα Μέσα,
δεν είχε γίνει ακόμα καμία κανονική έρευνα.
Αλλά, ουσιαστικά, δεν υπάρχει έγκλημα
στη συγκεκριμένη πράξη.
Αυτό είναι το πρόβλημα.
Θυμάμαι ότι καθόμασταν εκεί
και τον ρωτούσαμε
"Δεν είναι αυτό βιασμός;"
Δεν αρνούμαι ότι ήταν βιασμός.
Αλλά, νομικά, δεν είναι βιασμός.
Το "Νιώθω ότι η μητέρα μου βιάστηκε"
είναι εύλογη συναισθηματική τοποθέτηση.
Αλλά το "Ο δρ Κλάιν διέπραξε βιασμό"
είναι μη αληθής νομικός ισχυρισμός,
και δεν θα τον έβαζα εγγράφως
με την υπογραφή μου.
Και ρώτησα "Βιαιοπραγία;"
Και μου απάντησε με αγένεια.
Είπε "Πόσες φορές πρέπει να σ' το πω;
Δεν μπορώ να τον κατηγορήσω για βιαιοπραγία".
Νευρίασα πάρα πολύ.
Είπα στον Τιμ Ντιλέινι
"Αν σε φτύσω στο πρόσωπο τώρα, δεν είναι βιαιοπραγία;"
Κι απάντησε "Είναι, γιατί θα με φτύσεις".
Σκέφτηκα "Τι στον διάολο;
Δηλαδή, ένας γιατρός μπορεί να αυνανιστεί
και να βάλει το σπέρμα του σε μια γυναίκα
που είναι ασθενής του χωρίς τη συγκατάθεσή της
για να συμβεί αυτό,
αλλά μου λες ότι αν σε φτύσω, θα αντιμετωπίσω κατηγορίες βιαιοπραγίας;"
Η Τζακόμπα και πολλά άτομα στην υπόθεση ήταν συναισθηματικά φορτισμένα
και πίστευαν ότι αυτό που θα έκανα εγώ
δεν ήταν να εφαρμόσω τον νόμο
για να αποφασίσω αν ο δρ Κλάιν διέπραξε το έγκλημα.
Πίστευαν ότι θα προσέφερα κάθαρση.
Δεν επρόκειτο.
Ο νόμος εφαρμόζεται άνισα.
Συμβαίνει κάθε μέρα σε όλες τις ΗΠΑ και στην Ιντιάνα.
Υπήρξε απάτη;
Κάτι άλλο;
Θεωρώ ότι δεν ερευνήθηκε αρκετά
για να του αποδοθούν κατάλληλες κατηγορίες.
Στο μυαλό μου, δεν υπήρξε ποτέ καλή εξήγηση.
Είχα τον νόμο της Ιντιάνα περί βιασμού,
κι είπα "Κάποια βάση θα υπάρχει εδώ…"
Εκείνος είπε "Όχι, χρειάζονται δύο στοιχεία. Βία
και μη συναίνεση".
Όταν μιλάμε για βιασμό,
υπάρχει διάταξη στον νόμο της Ιντιάνα.
"Μπορεί να αφορά συμπεριφορά
που το θύμα αγνοεί ότι είναι σεξουαλική, αλλά ο δράστης το γνωρίζει".
Είναι η πιο πιθανή κατηγορία,
γιατί για να υπάρξει το σπέρμα,
έπρεπε να αυνανιστεί σε κοντινή απόσταση
απ' το ιατρείο όπου περίμενε η ασθενής, γυμνή απ' τη μέση και κάτω,
με ένα χάρτινο πανί στα γόνατα και τα γόνατα ανοιχτά.
Πότε παύει το άγγιγμα να είναι σεξουαλικό και γίνεται ιατρικό;
Ακόμα κι αν δεν σκέφτεται σεξουαλικά την ασθενή,
και μόνο ότι είναι ακόμα υπό την επήρεια της στύσης
κάνει το άγγιγμα σεξουαλικό.
Ακόμα κι αν σκέφτεται τη σύζυγό του ή έναν χνουδωτό κούνελο,
παραμένει σεξουαλική πράξη.
Αλλά πρέπει να βλέπουμε τον Τιμ Ντιλέινι
στο πλαίσιο της υπόθεσης.
Όταν μίλησα με τον Τιμ Ντιλέινι,
είπε ότι οι ένορκοι της Ιντιάνα
δεν θα πιστέψουν θεωρίες βιασμού διά εξαπάτησης.
Θα πουν "Αυτή η γυναίκα συναίνεσε στη γονιμοποίηση.
Ήθελε παιδί". Και υπάρχει πάντα το ερώτημα
"Η επιθυμία της για παιδί νομιμοποιεί την εξαπάτηση του Κλάιν;"
Και, δυστυχώς, αυτό το ερώτημα
που ζύγιζε ο Τιμ Ντιλέινι θα έμπαινε στο μυαλό των ενόρκων.
Αν με ρωτούσε αν δεχόμουν να ήταν ο δωρητής,
δεν θα δεχόμουν.
Θα έλεγα "Όχι".
Ήταν βιασμός από εκείνον προς εμένα.
Το θέμα για μένα είναι ότι δεν υπήρχε συναίνεση.
Δεν μου έδωσε επιλογή.
Το Υπουργείο Δικαιοσύνης τουλάχιστον
προσέγγισε κάποια στιγμή τον δρα Κλάιν
και τον ρώτησε αν χρησιμοποίησε το σπέρμα του
ή κάτι παρόμοιο, γιατί μου το είπε ο ίδιος.
Μου είπε ότι το δήλωσε,
αρνήθηκε τα πάντα, δεν ήταν ο πατέρας.
Δεν έχω δει αυτό το γράμμα,
αλλά ξέρω τι συζητήσαμε.
Μου είπε ο δρ Κλάιν ότι μίλησε με το υπουργείο
μέσω αλληλογραφίας,
κι ότι δεν ήταν ο πατέρας.
Αυτό τον έμπλεξε τελικά,
γιατί μου είπε ψέματα, κι εγώ το ήξερα,
κι είπε ψέματα και στο υπουργείο.
Κάποια στιγμή, είπα στον υπουργό
"Ξέρετε ότι σας λέει ψέματα".
Είπε ψέματα ότι δεν χρησιμοποίησε το σπέρμα του
στις ασθενείς του.
Μόνο όταν εξακριβώσαμε ότι το Υπουργείο Δικαιοσύνης
είχε στείλει τα γράμματα,
καταφέραμε να εξετάσουμε το πώς θα προχωρούσαμε.
Θέλαμε να τον πιάσουμε για κάτι.
Και το ότι βρήκαμε κάτι
ήταν πολύ ενθαρρυντικό.
Κι όχι μόνο,
πρόσθεσε ότι θα με μήνυε
για συκοφαντική δυσφήμιση.
Η άρνηση είναι παρακώλυση δικαιοσύνης.
Αλλά η άρνηση, η απειλή και, για να παραφράσω, το να λέει
"Ξέρετε ποιος είμαι εγώ;" ήταν υπεραρκετό.
Ήταν στιγμή "Εύρηκα!" Συνέρρεαν οι πληροφορίες.
Είπα "Θεέ μου, βρήκαμε άκρη".
ΣΤΙΣ 21/01/2015 Ο ΝΤ. ΚΛΑΪΝ ΕΚΑΝΕ ΕΓΓΡΑΦΗ ΨΕΥΔΗ ΔΗΛΩΣΗ
ΣΤΙΣ 23/01/2015 Ο ΝΤ. ΚΛΑΪΝ ΕΚΑΝΕ ΕΓΓΡΑΦΗ ΨΕΥΔΗ ΔΗΛΩΣΗ
Όταν ξεκινήσαμε την έρευνα,
το πρώτο βήμα ήταν να πάρουμε DNA του δρα Κλάιν.
Ήταν άρρωστος.
Είχε πνευμονία, νομίζω. Οπότε, είπε "Μην πλησιάζετε πολύ".
Του είπαμε "Έχουμε ένταλμα για το DNA σας".
Ρώτησε "Περί τίνος πρόκειται;"
Αλλά γνώριζε ήδη.
Η αρχιφύλακας Κάρμεν Γουόκερ
απ' την Κομητεία Μάριον τού είπε
"Ανοίξτε το στόμα σας".
Εκείνος το έκανε.
Δεν φαινόταν να το απολαμβάνει.
ΠΙΘΑΝΟΤΗΤΑ ΠΑΤΡΟΤΗΤΑΣ: 99,9997%
Το αποτέλεσμα ήταν ότι κατά 99,9997%
είμαι βιολογικό του παιδί.
Πόσες φορές χρησιμοποιήσατε δικό σας δείγμα;
Σπάνια, αλλά
μην ξεχνάτε ότι μιλάμε για πριν από 30 με 35 χρόνια,
και δεν θυμάμαι.
Όλα τα αρχεία έχουν καταστραφεί.
Ο γιατρός γονιμότητας της αμφιλεγόμενης αυτής υπόθεσης
αντιμετωπίζει ποινική δίωξη.
Ο δρ Ντόναλντ Κλάιν κατηγορείται για δύο κακουργήματα
παρακώλυσης δικαιοσύνης για δηλώσεις που έκανε στους ανακριτές.
Ο συνταξιοδοτημένος γιατρός
σκοπεύει να δηλώσει ένοχος για παρακώλυση δικαιοσύνης.
Οι κατήγοροι λένε ότι παραπλάνησε τους ανακριτές
στην υπόθεση που αναστάτωσε δεκάδες ζωές.
Πριν από 20 μήνες
πήρα μήνυμα στο Facebook "Άντζελα, θα με βοηθήσεις;"
-Να 'σαι καλά που τους πίστεψες. -Βέβαια.
Γιατί ήσουν η μόνη.
Ναι, ευχαριστώ.
Δεν ήθελε να δικαστεί,
γιατί θα μαθεύονταν πιο πολλά.
Και σίγουρα θα ήταν μεγαλύτερη και η τιμωρία.
Οπότε, δήλωσε ένοχος.
Ένιωσα όμορφα εκείνη τη μέρα στην ακρόαση.
Αν κι ήξερα ότι οι μόνες κατηγορίες
ήταν παρακώλυση δικαιοσύνης,
σκέφτηκα "Επιτέλους, γαμώτο. Έγινε κάτι".
Δεν ήθελα οπτική επαφή μαζί του.
Τον φοβόμουν.
Πέρασε δίπλα μου, με ακούμπησε περνώντας και…
Παραλίγο να καταρρεύσω.
Ήταν η πρώτη φορά που τον έβλεπα
κι ήμουν τόσο κοντά του. Δεν μας έδωσε καν σημασία.
Κυρία πρόεδρε, ζητώ έλεος
και συμπόνια για μένα.
Προσπάθησα να ζήσω
δείχνοντας ειλικρίνεια κι ενδιαφέρον στους άλλους,
και θα συνεχίσω να το κάνω.
Φαινόταν πολύ μεγάλος
κι αδύναμος.
Σκεφτόμουν "Προσποιείσαι για να σε λυπηθεί η δικαστής;"
Μου επετράπη να κάνω μια δήλωση,
γιατί ήμουν απ' τις πρώτες που έκαναν καταγγελία.
Ήλπιζα ότι η δικαστής θα σοκαριζόταν
και θα του έδινε έστω κάποια ποινή φυλάκισης.
Αυτά έχω να πω στον Κλάιν.
Κάθε φορά που κάποιος από εμάς ψάχνει το όνομά μας,
έχουμε το ίδιο θέμα μαζί σου.
Μας βασανίζει όλους
και κάποιοι θελήσαμε να πεθάνουμε λόγω αυτού.
Η ετεροθαλής αδερφή μου πίστευε επί 30 χρόνια ότι ο πατέρας της ήταν…
Ένσταση, κυρία πρόεδρε.
Άσχετο.
Είχαμε συμφωνήσει για τη διατύπωση της δήλωσης.
Γραμμή γραμμή.
Είχα σημειώσει ό,τι δεν μπορούσε να πει.
Εξαιτίας της άρνησής σου,
νιώθω ότι δεν σκέφτεσαι τις μητέρες που ήρθαν σ' εσένα,
εμάς ως βιολογικά παιδιά σου, τη γυναίκα σου και τα τέσσερα παιδιά σας.
Ήσουν πάντα το επίκεντρο. Είπες κι ακόμα λες ψέματα.
Έπεισες την οικογένειά σου, κι αυτό με αηδιάζει.
-Οι μητέρες μας… -Ένσταση.
Τα είπε όλα.
Δεν ξέρω αν θα είχα το θάρρος να το κάνω μπροστά στη δικαστή.
Σας ζητώ να δείτε εις βάθος το κατηγορητήριο…
Ένσταση!
Φτάνουμε στην ανικανότητα των θυμάτων να πουν την ιστορία τους.
Όσοι καταθέτουν μπορούν να καταθέσουν μόνο ό,τι σχετικό με την ποινική δίκη.
Και στη δίκη του Κλάιν δεν ήταν σχετικό
ό,τι συνέβη τη δεκαετία του '70, οι γέννες, η εξαπάτηση,
μα τα ψεύδη στο κράτος.
Στη δίκη του Κλάιν, θύμα ήταν το κράτος.
Θέλω να επαναλάβω για πέμπτη ή έκτη φορά ίσως,
ότι το δικαστήριο, βάσει νόμου, μπορεί να λάβει υπόψη
μόνο τις κατηγορίες για τις οποίες δήλωσε ένοχος,
της παρακώλυσης δικαιοσύνης.
Δεν θα ήταν σωστό να λάβω υπόψη κάτι πέραν αυτού.
Αυτό που ζητήσαμε απ' τη δικαστή
ήταν διττό.
Πρώτον, να φροντίσει τα εγκλήματα να παραμείνουν κακουργήματα
στο μητρώο του
και δεύτερον,
να δώσει εκτελέσιμη ποινή,
δηλαδή ποινή φυλάκισης.
Λάβαμε πολλά γράμματα υποστήριξης για τον δρα Κλάιν.
Γράμματα απ' την κοινότητα,
από πρώην ασθενείς, μέλη της οικογένειας και της εκκλησίας του.
Αυτά τα άτομα γνωρίζουν χρόνια τον δρα Κλάιν.
Και αυτό αποδεικνύει ισχυρούς δεσμούς με οικογένεια και κοινότητα
κι ότι η επανένταξη όχι μόνο είναι εφικτή, αλλά έχει ήδη συμβεί εδώ πέρα.
Πολύς κόσμος παρέδωσε γράμματα
που τον αφορούσαν στη δικαστή.
Πιστεύω ότι ένα ήταν από εισαγγελέα
της Κομητείας Μπουν στην οποία διαμένει,
που έλεγε "Είναι καλός άνθρωπος,
δείξτε λίγη επιείκεια".
Είναι παράξενο να γράφει εισαγγελέας για φίλο του σε δικαστή;
Καλό θα ήταν να μην απαντήσω σ' αυτήν την ερώτηση.
Τότε ήταν που μέσα μου
ένιωσα τη διαφθορά του κράτους.
Ήταν διεφθαρμένα άτομα φίλοι του ή κάτι άλλο.
Να θυμάστε πως ό,τι κι αν συμβεί σήμερα,
όσοι σας αγαπούν θα συνεχίσουν να το κάνουν.
Η δικαστής έδειχνε πολλή κατανόηση προς το πρόσωπό του,
σχεδόν έκλαιγε.
Με τους περιορισμένους πόρους μας,
τον συνωστισμό των φυλακών και το καθαρό σας ποινικό μητρώο,
το δικαστήριο δεν θα διατάξει εκτελέσιμη ποινή.
Ήθελα πολύ να εκτίσει ποινή φυλάκισης.
Πραγματικά.
Πίστευα ότι αυτό θα με βοηθούσε να βάλω μια τελεία.
Αλλά όχι.
Είναι το πρώτο σας αδίκημα,
αλλά, δρα Κλάιν, πιστεύω
ότι, βάσει των γεγονότων, μπορεί να θεωρηθεί μικρού βαθμού κακούργημα.
Όσο για πρόστιμα και κόστη,
θα είναι 500 δολάρια, κύριε.
Καταδικάστηκε για δύο μικρού βαθμού κακουργήματα
με αναστολή
και πρόστιμο 500 δολαρίων.
Ένα χαστούκι, δηλαδή.
Δρ Κλάιν, έχετε κάποιο σχόλιο;
Τι θα αλλάζατε, αν μπορούσατε να αλλάξετε κάτι;
Πέρασαν δύο χρόνια
απ' όταν έκανα την καταγγελία
μέχρι να κάνουν επιτέλους κάτι.
Και
αυτή η δικαστής τον άφησε,
ουσιαστικά, να γλιτώσει.
Και φοβάμαι κάθε φορά που προκύπτει νέο ταίριασμα.
Κι όμως, προκύπτουν συνεχώς.
Και ποτέ δεν ξέρεις πότε θα ξυπνήσεις
και θα είναι εκεί.
53ο ΠΑΙΔΙ
Νιώθω ότι…
ΚΑΡΙ ΦΟΣΤΕΡ 53ο ΠΑΙΔΙ
Ότι αυτό ήταν ένα άρρωστο
πείραμα για εκείνον.
Εξ όσων γνωρίζω,
απ' όλες τις γονιμοποιήσεις που πραγματοποίησα με δικό μου δείγμα…
και ξαναλέω, ήταν σπάνια,
προέκυψαν υγιή μωρά.
Ήταν σημαντικό για τους γονείς μου
να είναι κάποιος υγιής.
Κι αυτός τους βίασε
κι έκανε κάτι τέτοιο χωρίς τη συναίνεσή τους και…
Πολλοί από εμάς έχουμε τα ίδια προβλήματα υγείας.
Σχεδόν όλοι μας.
Έχω πάει σε πολλούς γιατρούς, στην Κλινική Κλίβελαντ.
Δεν ξέρουν τι έχω.
Είμαι άρρωστη.
Κι άλλα αδέρφια έχουν
αυτοάνοσες νόσους και τέτοια.
Έχω αυτοάνοση νόσο, ναι.
Μια διαταραχή στην πήξη αίματος,
που αγνοούσα ώσπου είχα μια αποβολή
και ψάχναμε τι μπορεί να την προκάλεσε.
Έχω κάνει…
κολονοσκόπηση, γαστροσκόπηση…
Έχω περάσει βδομάδες στο νοσοκομείο,
χάνοντας επτά κιλά τη φορά.
Έχω πολλά προβλήματα με την πέψη και το παχύ έντερο.
Κανείς άλλος απ' την πλευρά της μαμάς.
Αρχές της δεκαετίας του '70
είχα ακούσει ότι δεν μπορούσε να χειρουργήσει
γιατί είχε ρευματοειδή αρθρίτιδα. Πρήζονταν τα χέρια του.
Τότε ένιωθα άσχημα που έβλεπα
την καριέρα του ως χειρουργού να τελειώνει
γιατί δεν είχε την κατάλληλη θεραπεία.
Έτσι, πήρα τον αρχίατρο και του είπα τα προβλήματα του Κλάιν.
Είπε "Θα πάρω τον δρα Μπι".
Ο Κλάιν πήγε να τον δει, κι εκείνος του είπε τι να πάρει.
Όταν ξεκίνησε τα κατάλληλα φάρμακα, φαινόταν καλά.
Τα συμπτώματα υποχώρησαν.
Μίλησα με μια τράπεζα σπέρματος,
και το 30% των ανδρών δεν προχώρησαν
μετά το ερωτηματολόγιο
λόγω ιστορικού.
Ιστορικού καρκίνου, οτιδήποτε,
ακόμα κι αχρωματοψίας.
Τώρα που το ξανασκέφτομαι, λέω
"Μάλιστα, εκείνος έχει αυτοάνοσο,
το σπέρμα του δεν θα του επέτρεπε καν
να γίνει δωρητής λόγω αυτού".
Δηλαδή "Φίλε, το ήξερες.
Ήξερες ότι είχες προβλήματα.
Πώς τόλμησες;"
Ναι.
Υπάρχει ο Ντον Κλάιν που ξέραμε,
που ήξερα εγώ, που ήξερα καλά.
Υπάρχει κι ο Ντον Κλάιν που δεν φανταζόμουν.
Ναι.
Ράγισε η καρδιά μου.
Διαβολικός.
Αν ήταν εδώ, θα του το έλεγα κατάμουτρα.
Εξακολουθούν να υπάρχουν άτομα στην κοινότητά του που τον στηρίζουν.
Κι άτομα που λένε "Μα είναι υπέροχος άνθρωπος".
Θέλω να κοιτάξω αυτά τα άτομα
και να πω "Ίσως έπρεπε να βάλει το σπέρμα του
στη δική σου σύζυγο χωρίς συναίνεση.
Θα σου άρεσε αυτό;"
61ο ΠΑΙΔΙ
Έκανα το τεστ DNA 23andMe
γιατί πριν από τέσσερα χρόνια
διέγνωσαν στα παιδιά μου κι εμένα μια γενετική διαταραχή.
Πήρα τα αποτελέσματα.
Κι όταν έφτασα στους γενετικούς συγγενείς,
υπήρχαν ετεροθαλή αδέρφια.
Σκέφτηκα "Έχει γίνει κάποιο λάθος".
Γιατί εκείνη την εποχή
δεν ήξερα ότι οι γονείς μου
είχαν κάνει θεραπεία υπογονιμότητας,
πέρα απ' τη λήψη κάποιων φαρμάκων.
Οπότε, το έβγαλα απ' το μυαλό μου και δεν σκέφτηκα τίποτα.
Και μετά έλαβα μηνύματα απ' την Τζακόμπα.
Εκεί έλεγε
"Θα έχεις μπερδευτεί με τα αποτελέσματα.
Επικοινώνησε μαζί μου αν έχεις ερωτήσεις".
Δεν σκέφτηκα ότι αναφερόταν στα αδέρφια,
οπότε απλώς αγνόησα το μήνυμα.
Στις 9 Δεκεμβρίου 2019 βγήκε μια εκπομπή του δρα Φιλ.
Σας έχω μια ερώτηση.
Πώς θα νιώθατε αν μαθαίνατε
ότι ο γιατρός υπογονιμότητας της μητέρας σας
ήταν βιολογικός πατέρας σας;
Όταν βγήκαν τα αδέρφια,
σύστησε την Τζακόμπα.
Δεν ένιωσες να έχει μετανιώσει, μόνο ότι φοβόταν μήπως τον πιάσουν.
Δεν ήταν καθόλου μετανιωμένος.
-Καθόλου. -Δεν ήθελε να δημοσιοποιηθεί.
Μου είπε "Δεν χρειάζεται να το μάθει ο κόσμος".
Πήρα το κινητό κι άνοιξα την εφαρμογή 23andMe.
Όλα τα αδέρφια που ήταν στην εκπομπή ήταν καταγεγραμμένα ως αδέρφια μου.
Τότε κατάλαβα… Εκείνη τη στιγμή κατάλαβα
ότι ήμασταν κι εμείς.
Ήμουν επί πολλά χρόνια ασθενής του δρα Κλάιν.
Νομίζω ότι έπαιρνε κάθε περίπτωση πολύ προσωπικά.
Μ' εμένα τουλάχιστον.
ΑΛΙΣΟΝ ΛΙ ΦΑΡΜΠΕΡ - ΘΗΛΥ - ΔΙΔΥΜΑ
Ξεγέννησε τα κορίτσια
κι ήρθε μετά με τη σύζυγό του
στο σπίτι για να δουν τα μωρά.
Εδώ είναι η δίδυμη αδερφή μου κι εγώ
αμέσως μετά τη γέννα, στη θερμοκοιτίδα.
Και…
εδώ είναι ο Κλάιν που με έχει αγκαλιά ως βρέφος στο σπίτι.
Ήμουν οκτώ μηνών τότε.
Είχα ανάμεικτα συναισθήματα.
Στη σκέψη ότι χρησιμοποίησε
δικό του δείγμα για να με καταστήσει έγκυο,
ανακατευόμουν, μου ερχόταν αναγούλα.
Ενώ…
απ' την άλλη,
σκέφτηκα ότι χάρη στις ικανότητές του,
που με χειρούργησε
και καθάρισε κάποια πράγματα που προκαλούσαν την υπογονιμότητα,
του ήμουν ευγνώμων.
Οπότε, είχα ανάμεικτα συναισθήματα.
Έχω δίδυμες κόρες,
καταπληκτικά παιδιά.
Και…
Δεν μπορείς να είσαι θυμωμένος όταν αποκτάς αυτό που πάντα ονειρευόσουν.
Ήταν περίπλοκο για μένα, γιατί…
Ήμουν 47 χρόνων τότε.
Και το να μαθαίνω…
ότι αυτός που θαύμαζα και μιμούμουν
απ' όταν ήμουν μικρή…
δεν είναι βιολογικός πατέρας μου ήταν συγκλονιστικό.
Αυτό ήταν το κυριότερο.
Ένιωσα την ανάγκη να τον προστατέψω,
και δεν ήθελα να μαθευτεί.
Η άλλη πλευρά της ιστορίας μου
ήταν ότι ο Ντον Κλάιν ήταν και δικός μου γιατρός.
Ήταν ο γυναικολόγος μου.
Φρόντιζε όλες τις γυναικολογικές ανάγκες μου τα δύο χρόνια που τον έβλεπα.
Μου έκανε τα Παπ. Τις εξετάσεις στο στήθος.
Καμία ενήλικη γυναίκα
δεν θέλει
έναν στενό συγγενή της
του αντίθετου φύλου να την αγγίζει έτσι, με τόσο…
Είναι πολύ ευάλωτη η θέση της ασθενούς.
Το να αγγίζει και να εξετάζει
τα ιδιαίτερά σου είναι…
Ούτε να το σκέφτομαι δεν μπορώ χωρίς να ταράζομαι.
Εγώ δεν το ήξερα. Εκείνος το ήξερε.
Δεν ήξερα ούτε είχα την ευκαιρία να πω
"Όχι, θα προτιμούσα να πάω σε άλλον,
γιατί δεν θέλω κάποιος βιολογικός συγγενής μου
να με αγγίζει έτσι". Δεν το ήξερα.
Είναι σχεδόν
σαν ένας επαναλαμβανόμενος εφιάλτης.
Θες να ξυπνήσεις.
Μα κάθε φορά που ξυπνάς, δεν είναι όνειρο.
Δεν το πιστεύω ότι μας το έκανε αυτό.
Αλήθεια. Κι ότι εκείνος φέρεται λες και δεν συνέβη τίποτα.
Αυτό είναι το χειρότερο.
Δεν θέλω να σκεφτείτε ότι κάνω…
Ότι έκανα τη γονιμοποίηση με το δείγμα μου
αδιάφορα.
Υπήρχε σεξουαλικός χαρακτήρας;
Σε καμία περίπτωση.
Όταν κοιτάζω αυτούς τους ανθρώπους,
δεν τους θεωρώ
παιδιά μου.
Δεν θέλω καμία σχέση μαζί του.
Δεν είναι πατέρας μου.
Μπορεί να έχω το μισό DNA του,
μα δεν είναι πατέρας μου ούτε θα γίνει ποτέ.
Τον λυπάμαι. Όλη του η ζωή, η σύζυγός του,
τα παιδιά του, η κοινότητά του, η εκκλησία του,
οι συνάδελφοί του στο νοσοκομείο και στο ιατρείο…
Όλα είναι ένα ψέμα.
Θέλω να τον δω να πληρώνει για ό,τι έκανε…
αλλά νιώθω
ότι δεν θα αποδοθεί δικαιοσύνη.
Είμαι καλά.
Δεν είναι δικό μου πρόβλημα. Δικό του είναι.
ΓΙΑΤΡΟΣ ΥΠΟΓΟΝΙΜΟΤΗΤΑΣ ΕΙΧΕ ΕΝΑ ΦΡΙΚΤΟ ΜΥΣΤΙΚΟ.
ΙΔΙΑΙΤΕΡΟΣ ΔΕΣΜΟΣ ΤΩΝ ΠΑΙΔΙΩΝ ΤΩΝ ΘΥΜΑΤΩΝ.
Το ότι λέμε το όνομά του και δείχνουμε το πρόσωπό του
κι ότι λέμε την ιστορία μας ήταν αυτό που έπρεπε να γίνει.
ΤΟ ΜΥΣΤΙΚΟ ΤΟΥ ΓΙΑΤΡΟΥ ΓΟΝΙΜΟΤΗΤΑΣ
Δεν θα τρέξω μακριά του.
Δεν θα τρέξω μακριά απ' την ιστορία.
Ακόμα κι αν δεν είχες πρόβλημα υπογονιμότητας,
αν ήσουν ασθενής του κι έχεις παιδί,
είναι πολύ σημαντικό να κάνεις ένα τεστ DNA.
Να κάνει και το παιδί σου. Για να σιγουρευτείς ότι ξέρεις
ποιος είναι ο πατέρας του.
Αντί να με καταστρέψεις…
με έκανες να καταλάβω την αξία μου.
Αυτό ακριβώς έκανες.
Και μ' έκανες να καταλάβω ποιος είναι ο σκοπός μου.
Είμαι μαχήτρια,
και θα παλέψω για καθένα απ' τα αδέρφια
που έχω, που ξέρω, που δεν ξέρω,
και για κάθε γυναίκα στην οποία επιτέθηκες.
Και θα συνεχίσω μέχρι να πεθάνω, γαμώτο.
ΤΟ 2018 ΟΙ ΜΗΤΕΡΕΣ ΚΑΙ ΤΑ ΑΔΕΡΦΙΑ
ΠΕΡΑΣΑΝ ΜΕ ΕΠΙΤΥΧΙΑ ΝΟΜΟΘΕΣΙΑ ΣΤΗΝ ΙΝΤΙΑΝΑ
ΠΟΥ ΚΑΘΙΣΤΑ ΠΑΡΑΝΟΜΕΣ ΤΙΣ ΕΞΩΣΩΜΑΤΙΚΕΣ ΜΕ ΕΚΝΟΜΟ ΔΩΡΗΤΗ.
ΕΠΙ ΤΟΥ ΠΑΡΟΝΤΟΣ ΔΕΝ ΥΠΑΡΧΕΙ ΟΜΟΣΠΟΝΔΙΑΚΟΣ ΝΟΜΟΣ.
ΧΑΡΗ ΣΤΑ ΚΑΤ' ΟΙΚΟΝ ΤΕΣΤ DNA,
ΒΡΕΘΗΚΑΝ ΑΚΟΜΑ 44 ΓΙΑΤΡΟΙ
ΠΟΥ ΧΡΗΣΙΜΟΠΟΙΟΥΣΑΝ ΤΟ ΣΠΕΡΜΑ ΤΟΥΣ
ΓΙΑ ΤΗ ΓΟΝΙΜΟΠΟΙΗΣΗ ΑΣΘΕΝΩΝ.
ΓΙΑ ΤΗΝ ΩΡΑ,
Ο ΚΛΑΪΝ ΕΙΝΑΙ Ο ΠΙΟ ΠΑΡΑΓΩΓΙΚΟΣ.
ΟΣΟ ΓΙ' ΑΥΤΗΝ ΤΗΝ ΠΑΡΑΓΩΓΗ,
ΓΙΑ ΤΗΝ ΩΡΑ ΥΠΑΡΧΟΥΝ 94 ΑΔΕΡΦΙΑ ΚΛΑΪΝ,
ΝΟΥΜΕΡΟ ΠΟΥ ΣΥΝΕΧΩΣ ΑΥΞΑΝΕΤΑΙ…
Υποτιτλισμός: Νότα Μουζάκη